Diari Oficial de la Generalitat Valenciana


Sumari del DOGV 6068, del 30-07-2009 (2009/8558)

Aprovació de les bases per a iniciar el procediment de selecció i d'adjudicació del programa per al desenvolupament de les unitats d'execució A-27, A-28-2, A-29-2, A-30-2 I A-31-2, redelimitades del pla general d'ordenació urbana, i de l'àmbit corresponent a les parcel·les afectades per l'obtenció i la urbanització dels viaris de connexió de les unitats d'execució esmentades .
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6068

Data del DOGV
:   30-07-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/8558


Data del document
:   07-07-2009

Organisme emissor
:   Ajuntament de Borriana

Tipus de document
:   Informació Pública

Descriptors 

:   * Borriana
    * pla d'urbanisme
    * administració local

Aprovació de les bases per a iniciar el procediment de selecció i d'adjudicació del programa per al desenvolupament de les unitats d'execució A-27, A-28-2, A-29-2, A-30-2 I A-31-2, redelimitades del pla general d'ordenació urbana, i de l'àmbit corresponent a les parcel·les afectades per l'obtenció i la urbanització dels viaris de connexió de les unitats d'execució esmentades . [2009/8558]  
El Ple de l'Ajuntament, en la sessió realitzada amb caràcter ordinari el dia 2 de juliol de 2009, va adoptar l'Acord amb la següent part dispositiva:  
«Aprovació de les bases per a iniciar el procediment de selecció i adjudicació del programa per al desenvolupament de les unitats d'execució A-27, A-28-2, A-29-2, A-30-2 I A-31-2, redelimitades del pla general d'ordenació urbana, i de l'àmbit corresponent a les parcel·les afectades per l'obtenció i urbanització dels viaris de connexió de les unitats d'execució esmentades.  
Primer. Deixar sense efecte l'acord plenari de 5 de juny de 2008, pel qual es van aprovar les bases particulars del concurs de selecció i adjudicació del programa d'actuació integrada per al desenvolupament de l'àmbit de les unitats d'execució A27, A28-2, A29-2, A30-2 i A31-2 de sòl urbà residencial del vigent Pla General d'Ordenació Urbana de Borriana, redactades pels tècnics municipals en data 26 de maig de 2008.  
Segon. Iniciar el procediment per a la gestió indirecta del programa per al desenvolupament de les unitats d'execució A-27, A28-2, A29-2, A30-2 i A31-2 redelimitades de sòl urbà residencial del Pla General de Borriana, i de l'àmbit corresponent a les parcel·les afectades per l'obtenció i urbanització dels viaris de connexió de les unitats d'execució esmentades.  
Tercer. Aprovar i publicar en el Diari Oficial de la Comunitat Valenciana les bases particulars per les quals es regirà el concurs de selecció i adjudicació del programa esmentat, redactades pels tècnics municipals en data 22 de juny de 2009, i es fa constar que les bases generals que regularan el procediment són les aprovades per l'Acord del Ple d'aquest Ajuntament de 5 de febrer de 2009 (BOP de Castelló núm. 24, de 24 de febrer de 2009).  
La publicació de l'anunci de les presents bases particulars de programació en el Diari Oficial de la Comunitat Valenciana produirà els efectes suspensius de l'atorgament de llicències a què es refereix l'article 101.2 de la Llei Urbanística Valenciana (LUV), segons preveu l'article 289 del Reglament d'Ordenació i Gestió Territorial i Urbanística (ROGTU). La suspensió de llicències implicarà així mateix la dels acords aprovatoris de nous programes en el mateix àmbit.  
Quart. Ordenar la publicació de l'anunci del concurs de selecció i adjudicació del programa per al desenvolupament de les unitats d'execució A-27, A28-2, A29-2, A30-2 i A31-2 redelimitades de sòl urbà residencial del Pla General de Borriana, i de l'àmbit corresponent a les parcel·les afectades per l'obtenció i urbanització dels viaris de connexió de les esmentades unitats d'execució, en el tauler d'anuncis de l'Ajuntament, en el Diari Oficial de la Unió Europea en primer lloc i en el Diari Oficial de la Comunitat Valenciana, amb els continguts previstos en l'article 132 LUV i 291 ROGTU.   
Cinqué. Remetre, en suport digital, a la Conselleria de Medi Ambient, Aigua, Urbanisme i Habitatge, una còpia completa i diligenciada de les bases particulars que regiran el concurs de programació present, en compliment del que preveu l'article 328.1.b del Decret 67/2006, de 19 de maig.  
Sisé. Contra la present resolució, que posa fi a la via administrativa, es podrà interposar recurs potestatiu de reposició davant del Ple d'aquest Ajuntament en el termini d'un mes comptadors des de l'endemà de la seua publicació, o, en el termini de dos mesos des de la publicació esmentada, recurs contenciós administratiu davant de la sala d'aquesta jurisdicció del Tribunal Superior de Justícia de la Comunitat Valenciana, de conformitat amb el que disposa l'article 116.1 de la Llei   
30/1992, de 26 de novembre, i els articles 8 i 46 de la Llei 29/1998, de 13 de juliol».   
A continuació, es transcriu el text complet de les bases particulars per les quals es regirà el concurs de selecció i adjudicació del programa de actuació integrada per al desenvolupament de l'àmbit de les unitats d'execució A27, A28.2, A29.2, A30.2 i A31.2 del Plan General de Ordenación Urbana de Borriana:  
Títol I. Disposicions generals  
Base I. Objecte i àmbit  
Les bases particulars presents tenen com a objecte regular les condicions de caràcter tècnic, jurídic, econòmic i administratiu, per les quals es regirà el concurs de selecció i adjudicació d'un programa per al desplegament i execució de les unitats d'execució A28-2, A29-2, A30-2 i A31-2 redelimitades, situades al llarg de la séquia del Rajolí, i la unitat d'execució A-27.  
Així mateix, formen part de l'àmbit de programació les parcel·les afectades per l'obtenció i urbanització del viari de connexió corresponent al mateix carrer Rajolí i els carrers transversals entre el carrer Rajolí i la Serratella.  
L'àmbit de programació es troba definit en els plans que s'acompanyen a les bases presents.  
No escau la modificació de l'àmbit de programació. Únicament es permetran ajustos derivats de l'exclusió de parcel·les que tinguen la condició jurídica de solar o els que resulten de resoldre les condicions d'enllaç o connexió que es requerisquen.  
Base II. Règim jurídic  
Art. 286.1.d del Reglament d'Ordenació i Gestió Territorial i Urbanística.  
El règim jurídic del present Programa és el previst en la base II de les bases generals aprovades per acord del Ple d'aquest Ajuntament de 5 de febrer de 2009 (BOP de Castelló núm. 24, de 24 de febrer de 2009).   
Base III. Ordenació urbanística vigent  
Artículo 131.2.a de la Llei urbanística valenciana.  
El Pla General de Borriana classifica la totalitat de l'àmbit del programa present com a sòl urbà d'ús residencial i el qualifica com a zona d'habitatge unifamiliar aïllada o apariada (codi UFA).  
S'acompanyen les següents dades resultants del mesurament sobre la cartografia municipal, amb indicació de l'aprofitament tipus que correspon als terrenys inclosos en unitat d'execució, d'acord amb el pla general.  
Es fa notar que, d'acord amb l'annex IV de les normes urbanístiques, l'aprofitament tipus està referit a l'edificabilitat EDC.1. El coeficient d'homogeneïtzació és d'1,30 m²t EDC.1/m²t UFA. El coeficient d'edificabilitat de la zona UFA és de 0,60 m²t UFA/m² S de parcel·la neta.  
\* \* \* \* \* \* \* \* \* \* \* \* \*  
  
Base IV. Memòria de necessitats i objectius del programa  
Articles 124, 131.2.b i 146 de la Llei urbanística valenciana.  
1. Memòria de necessitats:  
Es persegueix completar la urbanització d'aquesta zona de sòl urbà de platja i integrar-la efectivament amb l'entorn urbanitzat, amb la consecució d'un desenvolupament urbà harmònic, que signifique una oferta de sòl residencial, amb l'aprofitament al màxim de les condicions naturals i d'accessibilitat del territori.  
2. Objectius de la programació:   
El Programa haurà de contenir les previsions necessàries per a complir amb els objectius mínims fixats en l'article 124 i 146.1 de la LUV, en concret:  
a) Gestionar la transformació física i jurídica de les finques afectades pel programa.   
b) Urbanitzar completament l'àmbit que constitueix l'objecte del programa i realitzar les obres públiques addicionals que siguen necessàries, amb subjecció a les previsions temporals i econòmiques del programa (amb la definició, a escala general, d'aquelles obres necessàries per a garantir els serveis urbanístics i la seua connexió amb les infraestructures generals).  
c) Connectar i integrar adequadament la urbanització amb les xarxes d'infraestructures d'energia, comunicacions i serveis públics existents, per a la qual cosa serà obligació de l'urbanitzador:  
· Aportar informes de la Direcció General de Costes del Ministeri de Medi Ambient, les competències de la qual resulten afectades pel desenvolupament de la unitat d'execució A-27.  
· Presentar, si escau, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
d) Suplementar les infraestructures en el que siga necessari per a no minvar ni desequilibrar els nivells de qualitat, quantitat o capacitat de serveis existents i exigibles reglamentàriament.  
e) Obtenir els sòls dotacionals públics de l'àmbit de l'actuació a favor d'aquest Ajuntament gratuïtament. A aquests efectes:   
· L'urbanitzador, una vegada inscrit el projecte de reparcel·lació en el Registre de la Propietat, traslladarà al Negociat d'Ordenació del Territori i Urbanisme de l'Ajuntament de Borriana la corresponent certificació acreditativa.  
· L'urbanitzador, abans de fer oferiment formal a aquest Ajuntament de les obres d'urbanització, haurà d'haver remés totes les certificacions d'obres, les factures emeses per l'empresari constructor i la documentació que justifique el pagament efectiu d'aquestes.  
. Els transformadors d'energia elèctrica es consideraran equipament públic de titularitat privada i s'entregaran a la companyia subministradora. Tant el sòl necessari per a la seua implantació com el cost d'aquesta haurà de ser assumit per tots els propietaris afectats.  
f) Obtenir, si escau, l'aprofitament que legalment corresponga amb destinació al patrimoni públic del sòl a favor de l'Ajuntament de Borriana, lliure de càrregues d'urbanització. L'esmentat aprofitament podrà substituir-se amb una compensació econòmica de valor equivalent quantificada sobre la base d'un estudi de mercat actualitzat.  
g) Ordenar el repartiment equitatiu de les càrregues i beneficis de l'actuació entre els afectats.   
Les càrregues corresponents a l'obtenció i urbanització dels vials de connexió de les unitats d'execució es repercutiran directament a les propietats limítrofes afectades. L'urbanitzador gestionarà l'aplicació i repartiment d'aquestes càrregues d'urbanització, incloent-les en el projecte de reparcel·lació a l'efecte esmentat. Les obres a repercutir corresponents a la zona de connexió seran les de cobriment de la superfície de la séquia del Rajolí exclosa de les unitats d'execució (mitja séquia), la pavimentació de voreres i calçada, i la instal·lació d'enllumenat públic que, en tot cas, són les que bàsicament es projecten en aquests trams de connexió, per comptar amb la resta de serveis en els vials longitudinals del Rajolí i Serratella.   
h) S'estableix el termini de 2 anys, comptadors des de la recepció municipal de les obres d'urbanització, per a edificar els solars resultants de l'actuació urbanitzadora adjudicats a l'urbanitzador. No obstant això, en l'acord de recepció definitiva de les obres d'urbanització i de forma expressament justificada, es podrà ampliar el termini esmentat a quatre anys, amb la determinació de la seqüència i prioritat d'execució, en dues fases bianuals, de conformitat amb la possibilitat prevista en l'article 125.6 de la LUV i 495 del ROGTU.  
Base V. Paràmetres urbanístics. Fitxa de gestió   
Per al desenvolupament de l'àmbit de programació hauran de tenir-se en compte les següents prescripcions.  
  
Base VI. Criteris i objectius urbanístics i territorials  
Article 131.2.d de la Llei urbanística valenciana.  
No és procedent formular criteris i objectius urbanístics i territorials en les propostes de planejament dels concursants, atés que es desenvoluparà sòl urbà amb ordenació detallada.  
Base VII. Criteris d'ordenació urbanística  
Article 58 i 131.2.d de la Llei urbanística valenciana.  
No és procedent, amb caràcter general, fixar directrius i estratègies d'ordenació atés que es desenvoluparà sòl urbà amb ordenació detallada. No obstant això, s'hauran d'efectuar les següents modificacions del vigent pla general:   
a) Ordenació de la unitat d'execució A-27, segons proposta orientativa continguda en pla adjunt.  
b) Ajust del traçat i canvi de posició, si escau, dels vials de connexió Serratella-Rajolí per a minimitzar les seues afeccions i viabilitzar-ne el desenvolupament. Particularment respecte a la parcel·la amb referència cadastral 1364013NB2757A5115XF, actualment travessada per un vial, aquest haurà de situar-se junt amb el límit nord de la parcel·la.   
c) Redelimitació de les unitats d'execució A-28.2, A-29.2, A-30.2 i A-31.2 en el seu límit est; es farà coincidir el límit de les esmentades unitats d'execució amb l'eix de la séquia del Rajolí, segons plànols que s'acompanyen.  
Base VIII. Objectius d'edificació privada  
Article 131.2.e de la Llei urbanística valenciana.  
No s'estableixen.   
Base IX. Prescripcions tècniques dels documents d'ordenació i gestió  
Article 131.2.f de la Llei Urbanística Valenciana.  
Per al desenvolupament de l'àmbit, s'haurà de presentar un pla de reforma interior que:  
Modifique l'ordenació detallada de la UE A-27.  
Redelimite l'àmbit de la unitat d'execució A-27 i el de les unitats d'execució A-28.2, A-29.2, A-30.2 i A-31.2.   
Diferencie els terrenys integrants de les unitats d'execució que han de quedar subjectes al règim de les actuacions aïllades dels que sotmeta al règim de les actuacions integrades.  
Delimite els àmbits d'actuació aïllada per a l'obtenció del viari de connexió.  
En relació amb el que disposa l'article 27 de la LUV, constituiran àrees de repartiment uniparcel·làries les parcel·les vinculades urbanísticament als habitatges unifamiliars, junt amb l'àmbit vial de servei que li conferisca la condició de solar.   
Establirà el coeficient d'edificabilitat sobre parcel·la neta resultant de l'aplicació de l'aprofitament tipus fixat pel pla general.  
Fixarà amb detall el règim aplicable a les construccions existents, i indicarà quines queden fora d'ordenació, i la normativa transitòria d'aplicació per a les que no meresquen aquesta qualificació expressa.  
El pla de reforma interior es redactarà amb els continguts expressats en l'annex III de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009).   
Base X. Admissibilitat de variants  
Article 131.2.g de la Llei Urbanística Valenciana i 309 Reglamento de la Organización y Gestión Territorial y Urbanística.  
1. Únicament seran admissibles les modificacions de l'àmbit territorial que suposen l'exclusió de parcel·les qualificades com a solars, o consistisquen en mers retocs o ajustos de detall en algun punt perimetral de l'actuació o de les seues connexions viàries.  
2. Cada aspirant a urbanitzador podrà presentar una única variant.  
3. La presentació d'una variant respecte de l'alternativa tècnica inicial en cap cas legitimarà la presentació d'una proposició juridicoeconòmica nova.  
Base XI. Prescripcions tècniques del projecte urbanització  
Article 131.2.h de la Llei Urbanística Valenciana.   
El projecte d'urbanització haurà de definir els detalls tècnics amb precisió suficient perquè puga ser executat, eventualment, sota la direcció de tècnic diferent del redactor original, i haurà de complir el que estableix l'article 101 de la Llei 30/2007, de 30 d'octubre, de Contractes del Sector Públic. No podrà modificar les previsions del pla que desenvolupa. En cap cas podrà contenir determinacions sobre ordenació, règim del sòl o de l'edificació. Comprendrà tots i cadascun dels documents assenyalats en l'article 156.1 de la Llei Urbanística Valenciana i en l'article 350 del Reglament d'Ordenació i Gestió Territorial i Urbanística.  
El Projecte d'urbanització que es presente com a alternativa tècnica per al desenvolupament del present programa haurà d'atenir-se a les condicions establides en l'annex I.  
En el projecte d'urbanització s'hauran de preveure els costos d'urbanització del programa i es desglossaran els corresponents a cada unitat d'execució dels costos repercutibles als propietaris dels terrenys afectes a les zones de connexió, d'acord amb allò que s'ha assenyalat en la base IV.2.g. Així mateix, dins de cada pressupost de les unitats d'execució es diferenciaran els costos que han de satisfer els propietaris de terrenys subjectes al règim de les actuacions integrades dels de les actuacions aïllades.   
Per a fer complir l'article 28.3 de la LUV i amb vista a l'obtenció de les dades necessàries per a indemnitzar pels serveis urbanístics existents, el projecte d'urbanització contindrà així mateix el traçat i distribució de les xarxes, el dibuix d'aquestes en els plans d'estat actual dels terrenys, incloses les xarxes aèries i les connexions existents, així com l'estat de funcionament de les xarxes i materials que les formen.  
Base XII. Preu de licitació  
Article 286.1.h del Reglament d'Ordenació i Gestió Territorial i Urbanística.  
El preu cert de licitació, que té el caràcter de màxim i que serveix de base per al càlcul de la garantia provisional, s'estableix en 3.950.000,00 euros (sense incloure IVA), d'acord amb el que preveu l'article 140.1 de la Llei Urbanística Valenciana.  
El preu expressat inclou les càrregues d'urbanització corresponents a les unitats d'execució A27, A28-2, A29-2, A30-2 i A31-2 redelimitades, i les de les obres de connexió assenyalades en les bases presents.  
Base XIII. Terminis de desplegament i execució del programa  
Article 131.2.i de la Llei Urbanística Valenciana i l'article 286.1.i del Reglament d'Ordenació i Gestió Territorial i Urbanística.  
S'estableixen els següents terminis màxims per a l'execució de les següents actuacions per part de l'urbanitzador:  
  
L'urbanitzador està obligat al compliment d'aquests terminis i del que disposa la base XV de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009); s'ha de tindre en compte que el seu incompliment podrà donar lloc a la imposició de multes coercitives, segons disposa la normativa de contractació administrativa i, si escau, a resoldre el contracte.  
Base XIV. Selecció de l'empresari constructor  
Amb independència del preu d'execució de les obres d'urbanització, l'Ajuntament tramitarà el procediment per a la selecció de l'empresari constructor responsable de l'execució del projecte d'urbanització que s'aprove. L'esmentat procediment es regirà pel que estableix la legislació bàsica de contractació pública.   
Títol II. Adjudicació del programa  
Base XV. Capacitat per a ser urbanitzador   
1. Podran participar en el concurs per a la selecció i adjudicació del present programa totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional exigibles segons les presents bases.  
a) Solvència econòmica i financera. D'acord amb el que preveu la base IX de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009), la solvència econòmica i financera s'acreditarà per mitjà del compliment d'un dels requisits següents:  
Capital social mínim que supere els 100.000,00 euros. Aquest aspecte s'acreditarà per mitjà de certificat expedit pel Registre Mercantil, d'una antiguitat no superior a tres mesos.  
Disponibilitat de fons propis, en els termes que preveu la base IX de les bases generals esmentada.  
Agrupacions d'interés urbanístic, en els termes que preveu la base IX de les bases generals esmentada.  
b) Solvència tècnica i professional. D'acord amb el que preveu la base IX de les bases generals aprovades per acord plenari de 5 de febrer de 2009 (BOP de Castelló núm. 24, de 24 de febrer de 2009).  
Base XVI. Garanties  
1. Els que desitgen participar en el procediment de licitació del present programa hauran de constituir, en la forma i als efectes previstos en la legislació reguladora de la contractació administrativa, una garantia provisional equivalent al 2% de l'estimació aproximada de les càrregues del programa, IVA no inclòs, la qual cosa equival a una quantia de 79.000,00 euros.  
2. La garantia definitiva, que es constituirà en la forma i als efectes previstos en la legislació estatal de contractació administrativa, s'estableix en un 10% del valor de les càrregues d'urbanització, IVA no inclòs, del programa aprovat. S'ingressarà en un termini màxim de 15 dies comptadors des de la notificació a l'urbanitzador de l'acord d'aprovació i adjudicació del programa.  
3. Serà procedent elevar la garantia definitiva al 20% en cas que les càrregues urbanístiques es troben incurses en presumpció de temeritat calculada en els termes establits en la legislació de contractes de les administracions públiques.  
Base XVII. Presentació de proposicions  
1. Lloc i termini de presentació:  
Les proposicions es presentaran en el Registre General de l'Ajuntament de Borriana, plaça Major, número 1, CP 12967, en horari de 09.00 a 14.00 hores, durant els quatre mesos següents a la publicació de l'anunci del concurs en el Diari Oficial de la Comunitat Valenciana, d'acord amb el que preveu la base XI.1 de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009).   
2. Formalitats:  
1. Sobre 1, Document u, es presentarà amb les formalitats detallades en la base XI.2 de les bases generals aprovades per acord plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte, respecte al contingut, que:  
A. Els documents que acrediten els requisits de solvència tècnica i professional, econòmica i financera, es referiran als exigits en la base XV de les presents bases particulars.  
B. Respecte del resguard acreditatiu d'haver constituït la garantia provisional, serà en les quanties exigides en la base XVI de les presents bases particulars.  
C. Com a màxim, la finalització de la informació pública dels documents establits en les lletres a i f de l'article 126 de la LUV es produirà dins del termini de dos mesos comptadors des de l'expiració del termini de quatre mesos fixat en l'apartat 1 d'aquesta base XVII. Cada licitador haurà de presentar en l'Ajuntament l'acta notarial que acredite la informació pública de la seua alternativa tècnica dins dels 10 dies següents a la finalització del termini d'exposició pública d'aquesta alternativa. L'incompliment d'aquesta norma donarà lloc a la no-admissió de la proposta de programa presentada, per entendre's fora de termini.  
Sobre 2. Amb el nom d'Alternativa tècnica, es presentarà obert i, addicionalment, en suport informàtic. Contindrà la documentació detallada en la base XVIII.  
Sobre 3. Amb el nom de Proposició juridicoeconòmica, es presentarà així mateix tancat i segellat.   
Haurà d'incloure necessàriament la documentació recollida en el model de l'annex II de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009). Es presentarà degudament firmada i datada.  
2. Cada concursant no podrà presentar més d'una proposició, ni formular variants, amb les excepcions establides en la base X. Tampoc podrà subscriure cap proposta en unió temporal amb altres si ho ha fet individualment, o figurar en més d'una agrupació. L'incompliment d'aquestes normes donarà lloc a la no admissió de totes les propostes de programa presentades per aquest.  
Base XVIII. Contingut mínim del document alternativa tècnica  
L'Alternativa tècnica del present Programa tindrà el contingut següent:  
a) Document de planejament que regule l'ordenació detallada que cal desenvolupar. En aquest cas, l'alternativa tècnica haurà d'anar acompanyada necessàriament d'un pla de reforma interior, amb els continguts expressats en la base IX i l'annex III de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009).  
b) Àmbit de l'actuació. És el que comprén les unitats d'execució A27, A28-2, A29-2, A30-2 i A31-2 redelimitades del pla general vigent i l'àmbit corresponent a les parcel·les afectades per l'obtenció i urbanització dels viaris de connexió de les esmentades unitats d'execució.   
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si escau, estatuts i acords socials d'aquesta.  
e) Terminis que es proposen per al desenvolupament de l'actuació, amb la determinació tant del corresponent a les obres d'urbanització com a les obres d'edificació dels solars resultants.   
f) Projecte d'urbanització.   
g) Enunciat dels objectius complementaris que es proposen d'acord amb el que disposa la Llei Urbanística Valenciana, amb indicació expressa, si escau, dels compromisos d'edificació simultània a la urbanització que estiga disposat a assumir per damunt del mínim legal.   
h) Mesures de control de qualitat i compliment de les normes de qualitat ambiental, si escau. En tot cas, haurà d'emprar-se un 1% del PEM per a control de qualitat. Per a la recepció de l'obra per part de l'Ajuntament haurà d'adjuntar-se document d'acceptació de les instal·lacions per part de les diferents companyies subministradores de serveis i el servei d'enllumenat públic contractat a nom de l'Ajuntament de Borriana. Igualment, haurà de certificar el director tècnic de l'obra i haurà de ratificar l'urbanitzador que totes i cadascuna de les parcel·les integrades en el programa disposen de tots els serveis al peu d'aquestes.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables.  
Base XIX. Criteris d'adjudicació  
Article 135 de la Llei Urbanística Valenciana i article 312 del Reglament d'Ordenació i Gestió Territorial i Urbanística.  
Els criteris que s'estableixen en les bases presents no es corresponen exactament amb cap de les previstes en l'article 312 del ROGTU, en tractar-se de sòl urbà amb ordenació detallada però que necessita un pla de reforma interior que preveja l'especial tractament de les àrees consolidades.   
L'alternativa tècnica representarà un 65% de la valoració en relació amb la proposició juridicoeconòmica, que representarà el 35% restant.  
Es valoraran, de forma independent, l'alternativa tècnica i la proposició juridicoeconòmica, d'acord amb els següents criteris ordenats de manera decreixent:  
Alternativa tècnica (100 punts)  
a) La qualitat tècnica de l'ordenació proposada (PRI): 45 punts.  
b) La resolució adequada de la integració de l'actuació en el seu entorn i la millor estructuració de dotacions públiques i d'espais lliures: 20 punts.  
c) La qualitat tècnica de les solucions proposades per a la urbanització: 20 punts.  
d) El termini d'execució del programa: 10 punts.  
e) Els compromisos addicionals assumits voluntàriament i a càrrec seu per l'urbanitzador: 2 punts.  
f) Els mitjans per al control de cadascuna de les prestacions que constitueixen l'objecte del programa: 2 punts.  
g) El compromís d'edificació simultània a la urbanització dels solars resultants de l'actuació per damunt d'un mínim legalment exigible: 1 punt.  
Proposició juridicoeconòmica (100 punts)  
a) Import de les càrregues d'urbanització, expressat en euros per metre quadrat d'edificabilitat: 50 punts.  
b) La valoració dels terrenys a l'efecte de fixar el coeficient de canvi per al pagament en espècie, sense perjudici de realitzar la valoració d'acord amb els criteris de la legislació estatal referida a la data d'inici del procediment d'aprovació de l'expedient de reparcel·lació, i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els quals no tinga contracte suficient: 25 punts.  
c) Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa: 15 punts.  
d) Compromisos financers per a l'execució de les obligacions complementàries assumides voluntàriament i a càrrec seu per l'urbanitzador: 10 punts.  
La puntuació mínima que ha de superar l'alternativa tècnica per a poder ser valorada la proposició juridicoeconòmica és de 50 punts.  
Base XX. Adjudicació del programa  
Article 286.1.g del Reglament d'Ordenació i Gestió Territorial i Urbanística.  
1. Procediment i forma d'adjudicació (art. 299 del ROGTU)  
Serà el previst en la base XIII de les bases generals aprovades per acord plenari de 5 de febrer de 2009 (BOP de Castelló núm. 24, de 24 de febrer de 2009), tenint en compte que:  
A) En el termini màxim d'un mes des de la data de l'obertura de les proposicions juridicoeconòmiques s'hauran d'emetre informes i nova qualificació. Durant aquest període, l'Ajuntament podrà requerir els licitadors perquè, en el termini màxim de deu dies, aclarisquen la documentació presentada, esmenen l'omesa, o completen la que siga insuficient, i se suspendran en aquest cas els terminis d'emissió d'informes.  
B) El Ple de l'Ajuntament disposarà d'un termini de dos mesos comptadors de l'emissió d'informe de les proposicions juridicoeconòmiques per la mesa de qualificació, per a adjudicar el programa (art. 319 del ROGTU).  
Amb caràcter previ a l'adopció de l'acord esmentat, es requerirà a qui vaja a ser adjudicatari perquè acredite trobar-se al corrent del compliment de les obligacions tributàries i amb la Seguretat Social imposades per les disposicions vigents.  
C) No es demanarà dictamen del Consell del Territori i Paisatge per a l'adjudicació del Programa, per no ser preceptiu de conformitat amb l'art. 136.4 de la LUV.  
Títol III. Execució del contracte  
Base XXI. Compliment del contracte i recepció de les obres  
Serà aplicable la base XVIII de les bases generals aprovades per l'Acord plenari de 5 de febrer de 2009 (BOP de Castelló núm. 24, de 24 de febrer de 2009), i es tindrà en compte que el termini de garantia serà de dotze mesos des del moment que s'entenguen rebudes per l'Ajuntament.   
Base XXII. Prerrogatives de l'administració  
Article 286.1.e del Reglament d'Ordenació i Gestió Territorial i Urbanística.   
L'Ajuntament té totes les prerrogatives que, en general, reconeix la legislació de contractes de les administracions públiques, entre aquestes, les d'interpretar el present contracte administratiu especial, resoldre els dubtes que oferisca el seu compliment, modificar els termes de l'adjudicació per causes imprevistes o no previstes en les bases presents i que siguen d'interés públic, acordar la seua resolució i determinar els efectes d'aquesta, de conformitat amb les causes, procediment i efectes establits en la LUV i en el ROGTU.  
Base XXVIII. Jurisdicció competent  
Article 286.1.f del Reglament d'Ordenació i Gestió Territorial i Urbanística.  
És competent l'ordre jurisdiccional contenciós administratiu per a conéixer de les qüestions que puguen suscitar-se en la preparació, resolució, i execució del contracte administratiu especial entre l'administració i l'agent urbanitzador seleccionat en pública concurrència.  
ANNEX I  
Condicions tècniques mínimes per al desenvolupament del projecte d'execució de la urbanització  
Condicionants tècnics:  
Coordinació amb les companyies subministradores. Abans de l'aprovació del projecte d'urbanització haurà d'acreditar-se la coordinació i acceptació dels serveis previstos amb/per les entitats responsables d'aquests: Iberdrola, Telefónica, Facsa, Ono, Cegas, Sindicat de Regs o l'Ajuntament mateix. En particular haurà d'acreditar-se l'execució o, si escau, innecessarietat de les infraestructures bàsiques de les xarxes de gas i Ono, a fi de coordinar-les amb les obres de la unitat d'execució, sense sobrecost per al programa.   
Xarxa viària. Les seccions tipus dels vials s'ajustaran a les d'actuacions limítrofes i d'acord amb els criteris municipals.  
La xarxa viària incorporarà les partides necessàries per a constituir els sobretalussos de sustentació de voreres o, si escau, els murs de contenció i delimitació dels límits de la unitat d'execució.  
La vorera mínima serà d'1,50 m i se suprimiran les amplàries inferiors. Els fanals dels carrers de vianants o de coexistència s'ajustaran a dissenys específics per a aquests casos.  
Els pendents transversals d'acabat dels paviments seran del 3% en calçades (bombament transversal) i de l'1,5% en voreres.  
Es compliran els criteris i les limitacions establits en la normativa d'accessibilitat.  
Infraestructures i serveis. L'urbanitzador haurà de definir i executar les distintes obres del projecte d'acord amb els criteris, les qualitats i l'abast que assenyalen els distints organismes responsables.  
Connexions. L'urbanitzador haurà de definir i executar les connexions de servei necessàries de les obres, serveis i infraestructures previstes, fins al punt i amb les condicions que fixen els distints organismes responsables, amb garantia de la integració efectiva amb els àmbits urbanístics limítrofs.  
Zones verdes. Seran de qualitat i disseny adequats, d'acord amb els criteris municipals seguits en actuacions semblants i recents, i incorporaran sistemes de reg automatitzat així com equips, instal·lacions i mobiliari urbà concordes i compatibles amb un manteniment eficaç. S'inclourà en el pressupost, a càrrec de l'actuació, el cost del manteniment de la jardineria i instal·lacions de les zones verdes durant el període de garantia.  
Senyalització. La senyalització vertical es definirà amb pals d'alumini estriat i senyals d'alumini, segons model municipal. Incorporarà la dels encreuaments i accessos en l'entorn de la unitat d'execució que siga necessària per a la correcta interpretació i coordinació corresponents. S'inclourà també la senyalització informativa i l'específica de carrers de coexistència o de carril bici, si escau.  
Aigua potable. El disseny definitiu de la xarxa i peces especials, així com dels trams de connexió que foren necessaris, s'adaptarà a les especificacions de la companyia subministradora.  
Enllumenat. A fi de caracteritzar l'actuació, es promourà un disseny específic i de qualitat adequada als objectius del sector per a aquells elements singulars que defineixen la imatge del recinte que s'ha d'urbanitzar: fanals, mobiliari urbà, etc.  
Condicionants genèrics:  
Abans de l'aprovació del projecte d'urbanització, l'urbanitzador presentarà els informes de viabilitat de les companyies subministradores, que confirmen la idoneïtat de les solucions projectades i servisquen de base al conveni que s'haurà d'establir amb cadascuna d'aquelles, i que haurà d'aportar-se a l'Ajuntament abans del començament de l'execució de les obres (acta de comprovació del replantejament).  
A la vista dels compromisos de coordinació amb les esmentades companyies que acompanyen l'oferta del promotor, s'adverteix a aquesta que l'Ajuntament no admetrà supòsits de retaxació de càrregues basats en eventuals carències o omissions de les xarxes de serveis previstos respecte a les que definitivament s'implanten i justifiquen en el projecte.  
A l'empara de les previsions de despeses generals de contracta i dels costos indirectes inherents a les partides o unitats d'obra del projecte, l'Ajuntament designarà la corresponent assistència tècnica a la direcció de les obres, a fi de garantir el correcte compliment de les condicions de la seua execució. L'assistència esmentada tècnica serà seleccionada per aquesta administració, a proposta de l'urbanitzador, i el seu cost serà a càrrec d'aquest últim, segons el procediment que oportunament s'establisca.  
El concurs de l'assistència tècnica esmentada serà efectiu a partir de l'acta de comprovació del replantejament.  
Borriana, 7 de juliol de 2009.- L'alcalde: José R. Calpe Saera.